Els centres de Barcelona i de Lleida de l'Institut Nacional d'Educació Física de Catalunya (INEFC) realitzen estudis de formació permanent adreçats en part al reciclatge dels i de les professionals de l'educació física i l'esport, per contribuir a la millora de la seva qualitat en l'exercici professional i en l'acció pedagògica que desenvolupen, i que inclouen, també, cursos de formació bàsica que possibiliten la introducció dels i de les estudiants universitaris i el públic en general al món de l'activitat física i l'esport, i cursos monogràfics i seminaris per aprofundir en determinades matèries.
També duen a terme activitats de formació complementària al currículum acadèmic, adreçades exclusivament a l'alumnat dels centres de l'INEFC.
Atès que l'INEFC ha procedit a reorganitzar la seva oferta de cursos, la qual cosa s'ha fet tenint en compte el grau d'especialització que els interessats assoliran, així com a fixar els preus mínims i màxims que podran tenir les activitats organitzades per l'INEFC de formació complementària al currículum acadèmic, és necessari derogar els preus públics vigents en l'actualitat dels diferents tipus de cursos de formació permanent que s'imparteixen als centres de Barcelona i Lleida de l'INEFC i procedir a crear els preus públics de la nova oferta formativa de l'INEFC.
El Decret legislatiu 1/2000, de 31 de juliol, pel qual s'aprova el Text únic de la Llei de l'esport, estableix en el seu article 45 que l'Institut Nacional d'Educació Física de Catalunya és un centre d'ensenyament superior per a la formació, l'especialització i el perfeccionament de diplomats, diplomades i llicenciats i llicenciades en educació física i esport, i també per a la investigació científica i la divulgació dels seus treballs o estudis.
A proposta de l'INEFC, vist l'informe favorable de la intervenció, i d'acord amb l'article 23 de la Llei 15/1997, de 24 de desembre, de taxes i preus públics de la Generalitat de Catalunya,
Les activitats de formació que es regulen en aquesta Ordre són aquelles referides a cursos de formació permanent, que inclouen cursos de formació bàsica, monogràfics, seminaris i altres activitats.
També hi són incloses les activitats de formació complementària al currículum acadèmic dels centres de l'INEFC.
Aquestes activitats es classifiquen en els nivells que es relacionen a continuació d'acord amb el grau d'especialització del curs:
C) Curs moderadament especialitzat.
E) Curs altament especialitzat.
F) Activitats de formació complementària.
S'aproven els preus de les activitats de formació permanent i de formació complementària al currículum acadèmic dels centres de l'INEFC, i d'acord amb els imports que s'estableixen a l'annex d'aquesta Ordre.
Es deroguen l'Ordre CLT/198/2003, de 24 d'abril, per la qual s'aproven els preus dels cursos d'estiu de l'INEFC; l'apartat 2 de l'annex de l'Ordre CLT/191/2002, per la qual s'aproven els preus dels cursos d'estiu i del cicle de cursos d'educació física integral de l'INEFC, que va deixar vigent l'Ordre CLT/198/2003.
Així mateix es deroguen l'Ordre del Departament de Cultura, de 14 de novembre de 2001, per la qual s'aproven els preus d'inscripció als cursos monogràfics del centre de Barcelona de l'INEFC, i l'Ordre CLT/67/2003, de 10 de febrer, per la qual s'aproven els preus d'inscripció al curs monogràfic Open Water Diver del centre de Barcelona de l'INEFC.
Barcelona, 13 de setembre de 2005
B) Curs poc especialitzat: 35 euros/crèdit.
C) Curs moderadament especialitzat: 70 euros/crèdit.
D) Curs especialitzat: 110 euros/crèdit.
E) Curs altament especialitzat: 140 euros/crèdit.
F) Activitats de formació complementària: segons el tipus d'activitat, medi natural i lloc on es pugui desenvolupar l'activitat, s'establirà un preu que estarà comprès entre un mínim de 100 euros i un màxim de 400 euros per persona i activitat..2 Bonificacions
2.1 Professionals llicenciats i llicenciades en educació física o en ciències de l'activitat física i de l'esport col·legiats i col·legiades, alumnat d'INEFC i de facultats de ciències de l'activitat física i l'esport, alumnat de magisteri, especialitzat en educació física.
Inscripció a un únic curs: bonificació del 8%.
Inscripció a dos cursos del mateix programa: bonificació del 15% per curs.
Inscripció a tres cursos del mateix programa: bonificació del 25% per curs.
Inscripció a més de tres cursos del mateix programa: bonificació del 40% per curs.
2.2 Persones llicenciades en educació física o en ciències de l'activitat física i de l'esport no col·legiades, mestres de primària, especialitat en educació física i altres.
Inscripció a dos cursos del mateix programa: bonificació del 10% per curs.
Inscripció a tres cursos del mateix programa: bonificació del 20% per curs.
Inscripció a més de tres cursos del mateix programa: bonificació del 30% per curs.
2.3 Les persones associades o membres de les entitats i associacions amb les quals l'INEFC hagi signat convenis per tal de facilitar la participació mútua dels alumnes de l'INEFC i dels membres d'aquestes entitats i associacions en els cursos gaudeixen d'un descompte del 20% en el preu de la inscripció dels cursos.
Aquest descompte no és acumulable als que estableixen els apartats 2.1 i 2.2 anteriors.
2.4 Els alumnes i les alumnes de l'INEFC que col·laboren en l'organització dels cursos tenen un descompte del 20% de la inscripció, que es pot acumular amb els descomptes del punt 2.1..3 Exempcions
L'exempció del preu públic de la inscripció es podrà aplicar al professorat i personal d'administració i serveis dels centres de l'INEFC en aquells cursos que tinguin relació amb el seu lloc de treball, amb l'autorització prèvia del gerent de l'INEFC.